Diari Oficial de la Generalitat Valenciana


Sumari del DOGV 3718, del 28-03-2000 (2000/2373)

ORDRE de 23 de març de 2000, de la Conselleria d’Agricultura, Pesca i Alimentació, per la qual s’estableixen ajudes complementàries de les fixades en l’Ordre de 14 de setembre de 1999, del Ministeri d’Agricultura, Pesca i Alimentació, per la qual es disposa la concessió de bonificacions dels interessos de préstecs destinats a anticipar el pagament de les ajudes comunitàries als agricultors i ramaders afectats per la sequera.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3718

Data del DOGV
:   28-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2373


Data del document
:   23-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * ajuda a l'agricultura
    * sequera
    * suport econòmic

ORDRE de 23 de març de 2000, de la Conselleria d'Agricultura, Pesca i Alimentació, per la qual s'estableixen ajudes complementàries de les fixades en l'Ordre de 14 de setembre de 1999, del Ministeri d'Agricultura, Pesca i Alimentació, per la qual es disposa la concessió de bonificacions dels interessos de préstecs destinats a anticipar el pagament de les ajudes comunitàries als agricultors i ramaders afectats per la sequera. [2000/2373]
  
Les condicions climàtiques al llarg de l'any agrícola 1998/99 s'han caracteritzat per un pronunciat dèficit de precipitacions. Aquesta situació de sequera ha tingut especial incidència en la Comunitat Valenciana i, més concretament, en les produccions agràries de secà i en la ramaderia.
  
La greu situació econòmica que travessen els titulars d'explotacions agràries de les zones ubicades en l'àmbit territorial afectat per la sequera, que figuren en l'annex I de l'Ordre de 27 de juliol de 1999, per la qual es determinen els àmbits territorials afectats per la sequera en secà i s'estableixen criteris per a l'aplicació de les ajudes previstes en el Reial Decret-Llei 11/1999, d'11 de juny, pel qual es prenen mesures urgents per a reparar els efectes produïts per la sequera, ha motivat que el Ministeri d'Agricultura, Pesca i Alimentació haja establit una línia d'ajuda consistent en la bonificació dels tipus d'interés dels préstecs que formalitzen els titulars d'explotacions de ramaderia extensiva i als agricultors perceptors d'ajudes de la política agrícola comuna (PAC) en concepte de bestreta d'aquestes ajudes.
  
Atés que la Conselleria d'Agricultura, Pesca i Alimentació, en el marc de la política de suport al sector agrari, comparteix els criteris i motivacions exposades pel Ministeri d'Agricultura, Pesca i Alimentació, es considera necessari contribuir, en coordinació amb aquest ministeri, a proporcionar ajudes als afectats.
  
Per això, a proposta del director general de Producció Agrària i en ús de les atribucions conferides per l'article 35 de la Llei de Govern Valencià,
  
ORDENE
  
Article 1
  
La Conselleria d'Agricultura, Pesca i Alimentació bonificarà part dels interessos corresponents als préstecs que presenten resolució favorable per part del Ministeri d'Agricultura, Pesca i Alimentació, d'acord amb l'Ordre de 14 de setembre de 1999, del Ministeri d'Agricultura, Pesca i Alimentació; i que hagen formalitzat les entitats financeres, com a pagament anticipat de l'import de les ajudes de la PAC de la campanya 1998/99, amb els agricultors i ramaders de la Comunitat Valenciana les explotacions dels quals es troben ubicades en l'àmbit territorial afectat per la sequera que figura en l'annex I de l'Ordre de 27 de juliol de 1999, per la qual es determinen els àmbits territorials afectats per la sequera en secà i s'estableixen criteris per a l'aplicació de les ajudes previstes en el Reial Decret-Llei 11/1999, d'11 de juny.
  
Article 2
  
Aquesta ajuda és compatible amb la que s'estableix mitjançant l'Ordre de 14 de setembre de 1999, del Ministeri d'Agricultura, Pesca i Alimentació, per la qual es disposa la concessió de bonificacions dels interessos de préstecs destinats a anticipar el pagament de les ajudes comunitàries als agricultors i ramaders afectats per la sequera.
  
Article 3
  
La Conselleria d'Agricultura, Pesca i Alimentació finançarà el 50 per cent del tipus d'interés dels préstecs que presenten resolució favorable de bonificació d'interessos per part del Ministeri d'Agricultura, Pesca i Alimentació. Aquesta bonificació dels interessos serà a càrrec de l'aplicació pressupostària 30.66.70.3355.768.67.0, línia 404/000/2000, ?Protecció de la renda dels agricultors?, amb un import màxim de 20 milions de pessetes.
  
Es delega en el director general de Producció Agrària la resolució de concessió i pagament de les ajudes a proposta del cap del Servei de Producció Vegetal.
  
Article 4
  
La Conselleria d'Agricultura, Pesca i Alimentació ha formalitzat els convenis de col·laboració amb les entitats financeres previstos en l'Ordre de 14 de setembre de 1999, per la qual es disposa la concessió de bonificacions dels interessos de préstecs destinats a anticipar el pagament de les ajudes comunitàries als agricultors i ramaders afectats per la sequera, de conformitat amb el que es preveu en el Decret 20/1993, de 8 de febrer, del Govern Valencià.
  
DISPOSICIONS FINALS
  
Primera
  
Es faculta el director general de Producció Agrària perquè dicte les instruccions necessàries per al desplegament d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 23 de març de 2000
  
La consellera d'Agricultura, Pesca i Alimentació